Dylunydd, awdur, newyddiadurwr a chyflwynydd teledu Seisnig ydy **Kevin McCloud** (ganwyd 8 Mai 1958). Mae'n fwyaf adnabyddus am ei waith ar gyfres Channel 4, *Grand Designs*. Mae'n byw mewn ffermdy 15g yn Frome, Gwlad yr Haf, gyda'i wraig Suzanna "Zani" sy'n rhedeg busnes dylunio mewnol arlein, a'u dau o blant, yn ogystal â Hugo (ganwyd 1988) a Grace (ganwyd 1991) o gyn-berthynas Kevin.

Ganwyd McCloud yn Swydd Bedford, a magwyd ef a'i ddau frawd, Terence a Graham, mewn tŷ ag adeiladwyd gan eu rhieni. Mynychodd McCloud Ysgol Ramadeg Dunstable a drodd yn Ysgol Uwch Manshead, Dunstable, ac astudion Hanes Celf a Phensaerniaeth ym Mhrifysgol Caergrawnt. Mae McCloud yn siarad Saesneg, Ffrangeg ac Eidaleg.

Dylunydd
--------

Wedi graddio, hyfforddodd a gweithiodd fel dylunydd theatr, a dechreuodd ei gwmni iu hun yn y busnes dylunio goleuo a gweithgynhyrchu, 'McCloud Lighting' - ar un adeg bu'n cyflogi 26 o bobl. Mae ei waith yn cynnwys y nenfwd yn Neuadd Fwyd Harrods sydd wedi ei gerfio a'i baentio, a nifer o brosiectau ar y cyd â J.J Desmond Interiors a gosodiadau goleuo yn Eglwys Gadeiriol Ely, Castell Caeredin, y Savoy a'r Dorchester Hotel ac hefyn yn archfarchnad Tesco yn Finglas, Dulyn, Iwerddon. Erbyn heddiw mae'n canolbwyntio ar waith teledu, newyddiaduriaeth a dylunio cynnyrch, gan gynnwys gwaith ar gyfer gweithgynhyrchwyr Prydeinig megis Fired Earth.

Cyhoeddwyd llyfr cyntaf McCloud, *Kevin McCloud's Decorating Book*, ym 1990, ac mae'n parhau i fod mewn print mewn pum iaith. Cyhoeddwyd *The Techniques of Decorating* a *Kevin McCloud's Lighting Book* ym 1995, a *The Complete Decorator* ym 1996. Gwobrwywyd gyda gradd anrhydedd Doesthuriaeth Dylunio yn 2005, gan Brifysgol Brookes Rhydychen a Phrifysgol Plymouth. Yn 2006 gwobrwywyd â Chymrodoriaeth Anrhydeddus o'r Royal Institute of British Architects. Mae'n noddwr i Somerset Arts, Carymoor Environmental Centre a'r Genesis Project ac mae'n llysgennad dros y WWF, yn ymgyrchu'n weithredol i hybu One Planet Living, menter cynaliadwyedd WWF.

Daeth yn Gymrodor Anrhydeddus o'r Society of Light & Lighting (SLL) yn 2009.

Cyflwynydd teledu
-----------------

Gwahoddwyd Kevin i ymddangos fel cyflwynydd gwadd ar y teledu yn gyntaf gan raglen *Homefront* ar BBC Two. Aeth ymlaen i ysgrifennu a chyflwyno *Grand Designs*, rhaglen ynymdrin phrosiectau pensaerniaeth anarferol, cynhyrchwyd gan Talkback Thames,ac mae erbyn hyn yn ei nawfed gyfres. Mae wastad yn aros yn feirniadol o'r dyluniadau, trwy'r amser yn gobeithio am dŷ i gael ei ddylunio a fydd yn dilyn yr amserlen yn gywir ac yn aros o fewn y gyllid ag amcangyfrwyd.

Ysgrifennodd a chyflwynodd hefyd *Grand Designs Indoors* a *Grand Designs Abroad*. Yn yr ail o'r rhain, dangosodd McCloud ei ruglder mewn Ffrangeg ac Eidaleg, a weithiau yn actio fel cyfieithydd ar gyfer y pobl a oedd yn adeiladu eu tai tramor ond nad oedd yn gwybod yr iaith. Mae hefyd yn olygydd cylchgrawn *Grand Designs*, ac eisteddodd ar bwyllgor llywio'r arddangosfa cysylltiedig, "Grand Designs Live" yn 2005 a 2006.

Ym Mai 2008, aeth McCloud a'r gyfres *Grand Designs* i lefel newydd gyda *Grand Designs Live*, gan arddangos dulliau adeiladu a oedd yn sensitif i'r amgylchedd, ar safle yn Nwyrain Llundain, yn ogystal â chyflwyno cystadleuaeth "Grand Design of the Year". Ymysg ei gyd-gyflwynwyr oedd Dave Gorman, Janet Street-Porter, Naomi Cleaver, Diarmuid Gavin a Bill Bailey.

Mae ei waith teledu arall yn cynnwyd *Don't Look Down* ar BBC Two yn 2000, lle astudiodd McCloud adeiladwaith adeiladau tal tra'n eu dringo, *Demolition* ar Channel 4 yn 2005, *The Stirling Prize: Building of the Year* (yn 2004, 2005, 2006,2007 a 2008), a *Kevin McCloud and the Big Town Plan* ar Channel 4 yn Awst 2008. Mae ei gyhoeddiadau diweddar yn cynnwys *Choosing Colours* yn 2003, a "Grand Designs Handbook: The Blueprint" yn 2006. Mae'n brysur yn ysgrifennu llawlyfr prynwyr i gynaliadwyedd a newid diwylliant.

Ar 30 Tachwedd 2008, ymddangosodd ar erthygl *Star in a Reasonably-Priced Car* ar raglen Top Gear. Gorffenodd gyda amser o 1:45.87, yn ail ar fwrdd yr arweinwyr tu ôl i Jay Kay, a orffennodd â amser o 1:45.83.

Datblygwr
---------

Yn gynnar yn 2007, arweiniodd McCloud gonsortiwm i brynu dau lain o dir i ddatblygu tai *HAB*, yn sefyll am hapusrwydd, pensaerniaeth a phrydferthwch (happiness, architecture and beauty), ar gyrion Swindon, Wiltshire. Aeth gwaith dylunio yn ei flaen ar gyfer adeiladau cynaliadwy, gyda chais cynllunio i gael ei argymell ym Mai 2008. Ond, wedi anghytuno ynglŷn â'r taliadau, cafwyd wared ar y penseiri Wright & Wright, gan oedi'r prosiect, ac o bosib eu gorfodi i ddechrau o'r dechrau gyda phenseiri newydd, Glen Howells. Datganodd McCloud "I'm not going to pull out now...", gan ailadrodd ei gefnogaeth ar gyfer y prosiect.

Cyfeiriadau
-----------

1. ↑   Somerset celebrities: Who do you think should be on the list?. BBC. Adalwyd ar 16 Ionawr 2010.
2. ↑   Kevin McCloud's Biography. TV Lives. Adalwyd ar 16 Ionawr 2010.
3. ↑   Interview: Kevin McCloud on the return of Grand Designs. The Daily Telegraph (5 Chwefror 2009).
4. 1 2   Building sight. The Observer (2 Tachwedd 2003).
5. ↑   Grand Designs Extras > Kevin McCloud Biography. Channel4. Adalwyd ar 16 Ionawr 2010.
6. ↑   NEW! Colour Now book by Kevin McCloud available to buy in store. Fired Earth. Adalwyd ar 16 Ionawr 2010.
7. ↑  Top Gear, Cyfres 12, Pennod 5 (30 Tachwedd 2008).
8. ↑   Green living at Grand Designs. The Sunday Times (7 Hydref 2007).
9. ↑   Grand Redesign?. Swindon Web (2 Mehefin 2009).

Dolenni allanol
---------------

* Kevin McCloud, IMDb
* Bywgraffiad ar wefan ei asiant Archifwyd 2009-07-28 yn y Peiriant Wayback.
* Grand Designs, Channel4
* HAB Housing Archifwyd 2020-11-13 yn y Peiriant Wayback.
* The Castleford Project
* Kevin's favourite things Archifwyd 2008-05-27 yn y Peiriant Wayback.

|  |  |
| --- | --- |
| Awdurdod | 
* WorldCat
* VIAF: 56661796
* LCCN: n90622403
* ISNI: 0000 0000 8135 3983
* GND: 120941880
* SUDOC: 086133063
* BNF: cb122261049 (data)
* NKC: xx0264087

 |